**Melding om fisket uke 13/2025**

Rapporten skrevet mandag 31.03.2025 av Willy Godtliebsen og Audun Reiertsen.

Alle kvanta i rapporten er oppgitt i tonn rundvekt, hvis ikke annet er presisert, og verdi i 1.000 kroner, evt. millioner kroner.

Omsetningsdata i denne rapporten skriver seg først og fremst fra uke 13 i 2025, dvs. 24.-30. mars 2025.

Vanskelige værforhold med mye vind og snø første del av uka ble fulgt opp med klar bedring fra onsdag. Det førte til toppnotering i landingene av fersk torsk så langt i år med kvantum opp mot 11.000 tonn og verdi nær 550 millioner kroner. Størst aktivitet for Vest-Finnmark, men også fin økning for Troms og øvrige områder. Mer variabelt for Lofoten, der fisket fremdeles foregår på yttersida. Stor tilstrømming av båter til Vest-Finnmark, spesielt juksaflåten med godt fiske. Når i tillegg omsetningen av fryst råstoff tok seg godt opp, herunder et stort kvantum snøkrabbe omsatt, endte det med nok en ukesrekord for Råfisklagets omsetning. Ukeomsetningen passerte for 2. gang i historien en milliard kroner.

Råfisklagets omsetning i uke 13 er på 1.004 millioner kroner (foreløpig tall), opp fra 539 millioner kroner uka før. Totalen i uke 13 tangerer ukesrekorden for Råfisklagets omsetning satt i uke 9 i år, og vil med tillegg av fryst råstoff som gjenstår ført på sluttseddel, passere rekorden. I tallet for uke 13 i år inngår 155 millioner kroner etter utenlandske leveranser. Omsetningen for norske båter stod dermed for 849 millioner kroner, fordelt med 622 millioner kroner på fersk og 227 millioner kroner på fryst råstoff.

Omsetningen i uke 13 i fjor, som var påskeuka, utgjorde 443 millioner kroner, herav 62 millioner kroner etter landing fra utenlandske fartøy. For norske båter var omsetningen 381 millioner kroner, fordelt med 344 på fersk og 37 på fryst råstoff.

Råfisklagets omsetning hittil i år, per 30. mars 2025, er 7.442 millioner kroner. Det er fordelt med 6.284 millioner kroner for norske båter, og 1.158 millioner kroner for utenlandske. Tilsvarende for fjoråret var 6.478 millioner kroner totalt, hvorav 5.797 var etter landinger fra norske båter og 681 for utenlandske båter.

## Omsetning uke 13, 2025

Råfisklagets omsetning for norske båter i uke 13 i år fremgår av tabell 1, med fordeling på fersk/fryst råstoff, og pr fiskeslag.

Tabell 1. Omsetning for norske båter i uke 13/2025, fordelt pr fersk/fryst og pr fiskeslag



### Frystomsetning

Foreløpige tall for omsetningen av fryst råstoff fra norske båter i uke 13 viser 227 millioner kroner, opp fra 109 millioner kroner uken før. Størst verdi kom fra snøkrabbe, torsk og hyse med henholdsvis 134, 42 og 32 millioner kroner, mens sei og snabeluer stod for henholdsvis 10 og 3 millioner kroner. For øvrig vises til tabell 1.

Når det gjelder landinger av fryst råstoff fra norske båter i uke 13, til nøytrale fryselager, har vi følgende hovedtall: Totalt 3.190 tonn, ned fra 6.650 tonn i uke 12. Dette er kvanta som så langt bare delvis er omsatt. Av de 3.190 tonnene var 790 tonn snøkrabbe, 760 tonn hyse, 550 tonn torsk, 530 tonn sei og 390 tonn reke. Kvanta fra 60 tonn og lavere for resterende arter. Det meste var levert av 4 trålere med 950 tonn fisk og en tråler leverte nevnte kvantum reke. Fiskekvantumet fra de 4 trålerne på 950 tonn bestod i hovedsak av 560 tonn hyse, 150 tonn sei og 130 tonn sei. 4 garnbåter leverte totalt 710 tonn, herav 340 tonn sei og 320 tonn torsk. 2 snurrevadbåter leverte 340 tonn, av det 190 tonn hyse og 100 tonn torsk. Snøkrabbekvantumet var levert av 6 båter.

### Ferskomsetning

Omsetningen av ferskt råstoff i uke 13 utgjorde 622 millioner kroner, opp fra 255 millioner kroner uka før. Torsken var størst i verdi, fulgt av hyse, snøkrabbe og sei til verdi henholdsvis 549, 12, 11 og 10 millioner kroner, og for øvrig slik det framgår av tabell 1.

**Fersk torsk**

Tabell 2 og 3 viser fordelingen av landingene av fersk torsk per leveringssone og redskap (unntatt trål), med tilhørende snittpriser. De to tabellene er basert på omsetning av kvalitet A og ekstra, der alle leveringstilstander inngår, men der snittprisene er omregnet til sløyd uten hode-priser, eksklusiv restråstoff.

Tabell 2. Omsetning av fersk torsk, A og ekstra kvalitet fra norske båter i uke 13, 2025 sammenlignet med samme uke i fjor. Fra redskapene garn, jukse, line og snurrevad, eksklusiv restråstoff.



Tabell 3. Priser av fersk torsk per redskap, A og ekstra kvalitet fra norske båter i uke 13, 2025, eksklusiv restråstoff.



Omsetningen av fersk torsk utgjorde 10.930 tonn til verdi 594 millioner kroner. En økning fra 4.180 tonn/211 millioner kroner uken før. Av totalkvantumet stod garn for 5.990 tonn etterfulgt av snurrevad med 3.770 tonn, juksa med 760 tonn, line/autoline med 220 tonn og trål med 170 tonn. For garn var 1.790 tonn omsatt til kjøpere i Vest-Finnmark, 1.760 tonn i Lofoten/Salten, 1.550 tonn i Troms, 670 tonn i Øst-Finnmark, 150 tonn i Vesterålen og 60 tonn i området Helgeland-Nordmøre. Av snurrevadkvantumet gikk 1.160 tonn til kjøpere i Vest-Finnmark, 1.060 tonn i Troms, 720 tonn i Vesterålen, 620 tonn i Lofoten og 210 tonn i Øst-Finnmark. Det meste av juksakvantumet var levert i Vest-Finnmark, mens linekvantumet var spredt. Trålkvantumet var levert i Rypefjord.

Kvanta fordelt per leveringssone fremgår av tabell 2. Sammenlignet med uke 12 var det økning i landingene over hele linja, unntatt i området Helgeland-Nordmøre. Størst var økningen i Vest-Finnmark og Troms. Vest-Finnmark mottok størst kvantum fra både garn, snurrevad, juksa og trål med henholdsvis 1.790, 1.160, 575 og 170 tonn.

**Fersk sei**

Omsetningen av fersk sei i uke 13 utgjorde 650 tonn til verdi 10 millioner kroner, som var ned fra 720 tonn og 12 millioner kroner i uke 12. Kvanta fersk sei fordelt per leveringssone fremgår av tabell 4. Størst aktivitet i Lofoten med 440 tonn av totalen, ned fra 550 tonn uka før. Av de 440 tonnene var 330 tonn tatt på snurrevad og 80 tonn på garn. Helgeland fikk sine leveranser redusert fra 80 tonn uka før til 60 tonn i uke 13. Av totalen var 410 tonn tatt på snurrevad og 210 tonn på garn, begge ned fra henholdsvis 470 og 240 tonn uka før.

Tabell 4: Omsetning av fersk sei, A og ekstra kvalitet fra norske båter i uke 13, 2025 sammenlignet med samme uke i fjor. Fra redskapene garn, jukse, line, snurrevad og not, eksklusiv restråstoff.  


**Fersk hyse**

Kvantumet fersklevert hyse i uke 13 var 700 tonn til verdi 12 millioner kroner. Det var ned fra 1.030 tonn/18 millioner kroner uken før. Tabell 5 viser sonevis fordeling av kvanta, størst aktivitet i Lofoten og Vesterålen. Det var bare Vesterålen som hadde økte leveranser fra uka før. Også i hysefisket er det snurrevad som står for størst kvantum, med 540 tonn av totalen i uke 13, ned fra 920 tonn uka før. 90 tonn var tatt på garn og 60 tonn på line/autoline. Av snurrevadkvantumet var 220 tonn levert i Lofoten og 180 tonn i Vesterålen.

Tabell 5: Omsetning av fersk hyse, krokfanget, A og ekstra kvalitet fra norske båter i uke 13, 2025 sammenlignet med samme uke i fjor. Fra redskapene garn, jukse, line og snurrevad, eksklusiv restråstoff.  


**Fersk og fryst snøkrabbe**

I løpet av uke 13 ble det landet 910 tonn snøkrabbe (rundvekt), herav 790 tonn fryste klør og 120 tonn levende. Omsatt kvantum utgjorde 120 tonn levende til verdi 11 milliooner kroner, og i tillegg fryste klør fra tidligere landinger som kom opp i 940 tonn og verdi 134 millioner kroner. Landingene var en økning fra 430 tonn uken før, hvorav 350 tonn fryste klør og 80 tonn levende. Landingene i uke 13 kom fra totalt 12 fartøy, hvorav 6 leverte fryste klør og 7 leverte levende, av disse fartøyene var det et fartøy som leverte både fryste klør og levende. Så langt i år er det landet 8.050 tonn snøkrabbe, hvorav 3.760 tonn er omsatt til verdi 478 millioner kroner. Ifølge oversikt fra Fiskeridirektoratet er 8.889 tonn av totalkvoten på vel 12.000 tonn tatt pr kl 09:20 31. mars.

**Øst-Finnmark**  
Fra omsetninga fraperioden i uke 13 i 2025 har vi følgende oversikt:  


**Vest-Finnmark**  
Fra omsetninga fra perioden i uke 13 i 2025 har vi følgende oversikt:  


**Troms**  
Fra omsetninga fraperioden i uke 13 i 2025 har vi følgende oversikt:



**Vesterålen**  
Fra omsetninga fraperioden i uke 13 i 2025 har vi følgende oversikt:  


**Lofoten/Salten**  
Fra omsetninga fraperioden i uke 13 i 2025 har vi følgende oversikt:  


**Helgeland-Nordmøre**  
Fra omsetninga fraperioden i uke 13 i 2025 har vi følgende oversikt:  
